Na strzodowim pòtkanim karna lubòtników lëteraturë bëlë przëszłi lëdze nié blós z Wejrowa. Témą bëła pòwiôstka Grégòra Szramczi, jakô òpisywô kawel lëdzy z Pòlsczi jaczi za dëtkama i lepszim żëcym są wëjachóny do gardu Burton we Wiôldżi Britanie. Jak pòdsztrichiwelë ùczãstnicë – òkróm aktualny żëwi témiznë i czekawi fabùle na bôczënk zasłëgiwô jãzëk dokazu. Niejednëch razy mòcny cëzy cësk anielsczich słowów, równak Szramkòwą jãzëkòwą sztilizacjã w òbronã wzął Róman Drzéżdżón. Dodôwô Stanisłôw Janka. Gôdka baro chùtkò przëszła na samą problematikã dzysdniowi emigracje, mieszkaniô na grëpie za greńcą, òbëczajowëch zmianów i globalizacje. Sóm dokôz to jidze przeczëtac w zbiérkù “Chceta wiãcy krëwi?” Pòsobné pòtkanié Diskùsjowégò Klubù Kaszëbsczi Ksążczi je planowóné na gromicznik.